ประจำเดือนไม่มา3เดือน มีตกขาวสีแดง อยากทราบว่าเป็นอะไร อันตรายมั้ย
สวัสดีค่ะ ประจำเดือนที่ไม่มาถึง 3 เดือนนั้น อาจจะมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ฮอร์โมนจากรังไข่ไม่สมดุลโดยการที่ประจำเดือนไม่มา ถ้ามีการตั้งครรภ์ แล้วอยู่ๆมีเลือดออกผิดปกติทางช่องคลอด อาจจะเป็นภาวะแทรกซ้อนของการตั้งครรภ์ แต่ถ้าไม่ตั้งครรภ์ การเลือดออกผิดปกติทางช่องคลอดอาจเกิดจากการติดเชื้อหรือมีเนื้องอกของอวัยวะสืบพันธุ์เพศหญิงในกรณีนี้จึงควรแยกให้ได้ชัดเจนก่อนว่าตั้งครรภ์หรือไม่ อาจจะไปตรวจหาสาเหตุที่รพ.ทีเดียว หรือในเบื้องต้น สามารถซื้อชุดตรวจครรภ์ทางปัสสาวะมาตรวจได้เอง ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป